
Sok érdekes növény akad a változatosan gazdag növényvilágban, 
amely különös alkalmazkodóképességével bámulatba ejti az em- 
bert. Sokszor hallottuk már: a természetben a jobb életkörülmé- 
nyekért, a létért folyó harcban a vesztesek vagy kipusztulnak, 
vagy pedig kiszorulnak a jobb termőhelyekről. A mostoha körül- 
mények — emitt például a sivatag éles fényei, szárazsága, amott 
meg éppen a trópusi őserdők sötétje, dús páratartalma - igen 
nagyfokú alkalmazkodásra kényszeríti őket. A földtörténeti korok 
nagymértékű éghajlatváltozásai is okozhatták, hogy ugyanazon 
a földrajzi helyen élő növények időközben szervezetük teljes átala- 
kítására kényszerültek, hogy továbbra is megmaradhassanak 
őshazájukban. 

A szélsőséges termőhelyeken általában a szélsőségesen furcsa 
növények tudták csak lábukat megvetni: szinte minden szervük, 
egész fölépítésük a túlélést, az egyedfönnmaradást szolgálja. 
Némelyikük annyira eltér a köztudatban élő , fü-i 
hogy első pillantásra még afelől sem biztos az ember, él 
egyáltalán. 

Az egyed puszta léte azonban még nem biztosítja a faj fönn. 
maradását. A helyhez kötött növények a szél vagy az állatok - főleg 
a rovarok — közvetítésével juttathatják csak el egymáshoz a meg- 
termékenyítő virágport. A rovarcsalogatásnak egészen fantasz- 
tikus módjait látjuk majd a sorra kerülő virágoknál. Ezeket a job- 
bára messzi földrészeken élő, egzotikus növényeket általában csak 
hallomásból ük, csodálatos tulajdonságaikról talán csak 
mendemondákból értesültünk. Most e könyvben valódi arcukat 
szeretnénk bemutatni, mert gyakran nem létező legendás képessé- 
gekkel is felruházták őket. S lehet, hogy a valóság izgalmasabbnak 
bizonyul majd a különös növényekről költött legendáknál! 


SIVATAGI NÖVÉNYEK 


A sivatagok és félsivatagok forró vidékén, ahol a nappali hőmér- 
séklet az 50-60 "C-ot is elérheti, és az eső akár évekig el is marad- 
hat, az élet fönnmaradásáért talán a legmagasabb fokú alkal- 
mazkodást találjuk. 


1. Busman gyertyatartó (Sarcocaulon rigidum). A gólyaorrfélék 
családjába tartozik, Délnyugat-Afrikában honos, Hazájában nagy 
bozótokat alkot. A girbegurba növésű víztároló törzset a kiszá- 
radás ellen gyantás-viaszos kéreg védi, A vastag gyantaréteg miatt 
meggyűjthatjuk az élő növényt, anélkül hogy előtte megszáríta- 
nánk. Amikor a levelek lehullanak, a törzsön visszamaradt levél- 
nyelek elfásodnak, és ezért látszik tüskésnek a növény. 


2. Sivatagitök (Acanthosícyos horrida). DINy-A frika homokdűnéin 
élő tökféle. Vastag karógyökere van. Sok szétágazó hajtása tel- 
jesen levéltelen. Kétlaki cserje; a termős példányokon fejlődő, 
tüskés szemölcsökkel borított termés súlya elérheti a másfél kg-ot 
Olajtartalmú magvából és húsos terméséből régen savanykás 
kása készült, amely a sivatagi nomád népek fontos tápláléka 
volt. 


3. Chamaegigas intrepidus. Ez a különös növény a tátogatófélék- 
hez tartozik, és a dél-afrikai eránithegyek lakója. A sekély szikla- 
teknőbe fútt homokban hevernek példányai száraz, összepöndö- 
rödött levelekkel. Nem ritka itt a tízhónapos szárazság sem, 
miközben a talajhőmérséklet az 50 "C-ot is meghaladhatja. Ám 
ha végre megérkezik azcső, a holtnak tűnő levélkék szemmel látha- 
tóan megduzzadnak, néhány nap alatt kihajt a növény, virágzik, 
sőt termést érlel. Mikor a víz eltűnik, ismét összezsugorodva vára- 
kozik újabb esőre. 

1. Welwitschia mirabilis. Nevét osztrák felfedezőjéről, Welwitsch- 
ről kapta. A nyitvatermők közt különös, elszigetelt faj, származá 
sát homály fedi. Ez a növényritkoság a DNy-afrikai Namib-siva- 
tagban él, a magas fennsíkok peremvidékén, ahol a ritkán érkező, 
de akkor hevesen lezúduló esővízből táplálkozik. A talajban több 
méteres karógyökeret fejleszt, A lapos, széles tő peremén csak 
egyetlen levélpár nő. A bőrnemű, szalag alakú levelek, amíg csak 
él a növény, folyton növekednek a tövi részen, a végeken meg 
folyton pusztulnak. A szárazság ellen vastag kutikulával és besüly- 
lyedt gázcserenyílásokkal védekeznek; hosszabb aszály esetén akár 
tövigis leszáradhatnak. Az idősebb példányok töve elérheti az 1 m 
átmérőt és magasságot, ebből azonban csak kevés látható a föld 
fölött. Kétlaki növény, megporzását egy poloskafaj végzi. Nagyon 
lassan nő és szaporodik, fennmaradásához az is hozzájárul, hogy 
igen magas kort, 5-600 évet is megérhet. Ez az egyedüli növényfaj, 
amely különlegessége és ritkasága miatt már 1936 óta teljes védel- 
met élvez. 


2. Jerikóirózsa (Anastatica hierochuntica). A keresztesvirágúak 
családjába tartozik ; Észak-Afrikától Dél-Irán sivatagos vidékeiig 
honos. Egynyári, tövénél dúsan elágazó, lágyszárú növény. A te- 
nyészidőszak elteltével levelei lehullanak , hajtásai összeszáradnak , 
a növény gömb alakúra zsugorodik. Ezt a gömb formájú kórót 
a szél könnyen letöri az elszáradt tőről, és óriási távolságra gör- 
geti, mialatt a magvak szétszóródnak. Ha az összetöpörödött 
növényt víz éri, a hajtások teleszívják magukat, és újból kiterül- 
nek, czért sokáig azt hitték, hogy ilyenkor új életre kel. Ma már 
bebizonyosodott, hogy ez nem biológiai, il 

ség, amelyet a felszívódó víz fe: 
jósolónak is tartották, mert nyirkos időben ,kinyilik" a jerikói- 
rózsa. Nevét a középkori keresztes lovagok és zarándokok adták, 
akik ezzel a növénnyel bizonyították, hogy megfordultak a Szent- 
földön (Jerikóban is). 

Szukkulensek. A szukkulens (pozsgás) növények manapság min- 
denkinek jó ismerősei, találkozhattunk velük egy korábbi Búvár 
Zsebkönyvben is. Ezen a táblán élő, óriási , viztartályokat" muta- 
tunk be, amelyek furcsa alakjukkal, méreteikkel tűnnek fel a pozs: 
gás növények népes táborában. Nagyra nőtt testük hatalmas vi; 
készletet raktároz. Az asszimiláló felületű leveleket külön hosszú 
száron nevelik. 


1. Pachypodium rosulatum. Meténgféle, amely nemzetségével Dél- 
Afrika száraz vidékein és Madagaszkár szigetén él. Némelyik faj 
idős példányai elérhetik a 10 m magasságot és az 1 tonnás súlyt. 
A képen látható faj az a yabb termetűek közé tartozik. 
Teste 100-150 cm nagyságú, idősebb korban fejlesztett oldalgu- 
mói egymétercsek is lehetnek. 


2. Elefántláb (Testudinaria elephantipes). Ez a Dél-Afrikában élő 
jamszgyökérféle a sok furcsa külsejű pozsgás növény közül is 
kitűnik bizarr fori 1. Lassan növő gumója hároméves korá- 
ban alig borsó nagyságú, és még nyolcéves korában is csupán 10 cm 
átmérőjű. Ám a nagyon idős példányok elérhetik az 1 m átmérőt 
és a 3 mázsás súlyt is. A bennszülöttek eszik. 


3. Pozsgásszőlő (Cissus juttae). Talán meglepő, hogy e faj a mi 
szőlőféléinkkel tartozik egy családba. A dél-nyugat afrikai Na- 
makwa-föld lakója. Az idomtalan, hatalmasra növő gumó 3 m 
magas, tövénél 1 m átmérőjű lehet, és akár több évi teljes száraz- 
ságot is elvisel. Nagy levelei valóságos lombsátrat alkotnak. A le- 
velek erős mérget tartalmaznak, ezt a busmanok nyilméreg készí- 
tésére használják. 


III, tábla 


Ablakos növények. Az ablakos növények olyan pozsgások, ame- 
lyek csaknem teljesen a talajba húzódva élnek, hogy testük víz- 
tartalmát a párolgástól, klorofilljukat pedig a túl erős sugárzástól 
megóvják. Csakhogy a párologtató felület csökkenésével az asz- 
szimiláló felület is csökken, ez pedig a növények életét döntően 
befolyásolja. Ennek ellensúlyozására a kis növények a földből 
kiálló részükön kisebb-nagyobb, üvegszerűen átlátszó szövetet 
alakítottak ki. Ezeken a kis , ablakokon" keresztül a testükbe 
rejtett klorofill megszűrve kapja az asszimilációhoz szükséges nap- 
energiát. (L. //a hosszmetszetet!) 


1. Aranyos ablakvirág (Fenestraria aurantiaca). Ez a dél-afrikai 
pozsgás növényke a kristályvirágfélék családjának tag 
átmérőjű telepeket alkot, a telep egyedei 6-8 mm átmérő 
és 20-25 cm magasak, Hazájukban teljesen behúzódnak a talajba, 
csak , ablakuk tszik ki a homokból. (1/a) 


2. Lapostetejű sávosfű (Haworthia maui Dél-Afrikában, 
a Fokföldön élő liliomféle, Levelei háromélű hasábok, amelyeknek 
felső lapja az ablak", A levelek szabályos rozettába tömörülnek. 
A nemzetséget Hardy Haworth angol botanikus tiszteletére neve- 
zik Haworthiának. 


3. Kaszáltfejű sávosfű (Haworthia truncata). Lelőhelye megegyezik 
az előző fajéval. A 6-8 cm átmérőjű, 4 cm magas növény levelei 
lapos hasábok, melyek mint a félig nyitott könyv lapjai állnak 
egymással szemközt. Ilyen alakjában csak a pozsgásnövény-gyűj- 
teményekben látható, hazájában úgyszólván a , feje búbjáig" behú- 
zódik a talajba. Olyannak látszik , mintha leveleit a talaj közelében 
lekaszálták volna. A , csonka" levélcsúcsokat tölti ki az ablak. 

Mimikrinövények. E pozsgás növényeknek nemcsak a mostoha 
életkörülményekkel, hanem a vízkészletükre pályázó állatokkal is 
föl kellett venniük a harcot. Egykor, néhány millió évvel ezelőtt 
a növényevők bizonyára pompás falatként fogyasztották még 
öket, s így csak azok az egyedek élték túl a támadást, amelyek ész- 
revétlenek maradtak, mert formájukkal és színükkel beleolvadtak 
a környezetbe. (Mimikri: valamit utánzó rejtöszín és forma.) 
Mai alakjukban ezek a fajok szinte észrevehetetlenek. Íme, a nö- 
vényvilág utánzóművészei a dél-afrikai kősívatagokból: a kris- 
tályvirágfélékhez tartozó ,élő kövek". 


1. Rücskös kavicsvirág (Líthops verruculosa). Az egyetlen levél- 
párból álló pici pozsgás igen szélsőséges viszonyok közt képes 
életben maradni. A tűző nap és az áttüzesedő kavics 60 "C-ra is 
fölhevítheti a növény testét, míg a száraz évszak éjszakáin a —10 "C 
sem ritka. (Lásd még: Kaktuszok, pozsgások, 52. o.) 


2. Márványos kavicsvirág (Líthops marmorata). Sokszor §-10, 
sőt néha 20 hónapig sem jut csapadékhoz sorstársaival együtt. 


3. Szép kavicsvirág (Lithops bella). A Lithops fajok kényszerpi- 
henőjük alatt sem tétlenkednek. Ekkor indul meg a növények bel- 
sejében az új levélpár fejlődése. Az öreg levélpár egész vízkész- 
letét átadja az újonnan fejlődőnek, miközben maga papírrá szá- 
radva védön borul rá, burkolja körül. Ezzel gátolja a párologta- 
tást, egyben védi a friss böőrszövetet a gyilkosan égető naptól és 
a kavargó homokszemek sebzésétől. Amikor az új levélpár elég 
edzett, kibújik a régi levélmaradványból — ,levedli a bőrét". 


4. Olajzöld kavicsvirág (Lithops olivacea). Az ablakos növényhez 
hasonlóan a Lithops fajoknak is van fényáteresztő , ablakuk", 
A száraz évszakban ugyanis teljesen behúzódnak a talajba. Idő- 
sebb korukban kis kavicskupachoz hasonló telepet alkotnak. 

Ezen a táblán a dél-afrikai kösivatagok utánzóművészeit mutatjuk 
be. Sokszor kavicskaktuszoknak nevezik őket, helytelenül. Sem- 
miféle rokonságban sincsenek a kaktuszokkal! Hazájukban, a nagy 
kiterjedésű kősivatagokban más-más színű és különböző mérték- 
ben felaprózódott, lekopott közettörmelék borítja a sovány talajt. 
Ezért a különböző termőhelyhez való alkalmazkodás következté- 
ben az itteni kristályvirágfélék rendkívül formagazdagok ; színük 
és alakjuk nagyon sokféle, 


1. Conophytum parviflorum. Életmódja hasonló a kavicsvirágokó- 
hoz (Lithops fajok). Külseje alapján össze is lehetne téveszteni 
velük, de a Conophytumnak nincsen fényáteresztő ablaka. Kis 
termetű, mindössze 2-3 em magas pozsgás növényke. Sarjtelepe- 
ken él. 


2. Gibbaeum gibbosum. Levélpárját nem egyforma levelek alkot- 
ják. A növény erősen sarjadzik, 5-6 cm magas, 10-15 em átmé- 
rőjű bokros telepeket képez. 


3. Ezüstkavics (Argyroderma. roseum). Nem sarjadzik. Feszes, 
sima bőrszövetű, 6-8 cm-re növő pozsgás. A Líthopsokhoz hason- 
Tóan — mint az előző két faj is — ,vedléssel" újul meg. 


4. Kanalas bibircsfű (Aloinopsis spathulata). A bibircsfüvek és 
a kőmorzsafüvek nem álcázzák egész testüket. Csupán leveleik 
felső részén választanak ki mészszemölcsöket, és így, felülnézetből 
szinte láthatatlanná. válva olvadnak bele környezetükbe. 


5. Mészlakó kőmorzsafű (Titanopsis calcarea). Az egyik legtöké- 
letesebben ,ssikerült" mimikrinövény. Levelcin a kiválasztott mész- 
tartalmú szemcsék az apróra tört mésztufakőzet morzsalékát utá- 
nozzák. Telepei 6-8 em magasak. 

B 

VI. tábla 


1. Szögletes gránitvirág (Pleiospilos bolusii). Afrika legdélibb ré 
Szén, a száraz gránittörmelékkel borított kősivatagokban él. Nem- 
csak alakja, hanem színe is kisértetiesen hasonlít a környező közet- 
darabokhoz, 1-4 pár 6-8 em hosszú levele húsos, erősen pozsgi 
Mélyen ülő, aranyszínű, nagy virágait a délelőtti órákban nyitja; 
alkonyatkor becsukódik. A kavicsvirágokhoz hasonlóan ,vedlés- 
sel" újul meg. A sarjadzó idős növények kis körakásként helyez- 
kednek el a talajon. 


2. Gömbölyű gránitvirág (Plciospilos nelii). Az előző fajjal együtt 
a kristályvirágfélék családjába tartozik, élőhelyük is megegyezik. 
Erősen legömbölyített, nem sarjadzó levélpárja a lekopott görge- 
tegköveket formázza. A levél felületét vizzel telt, áttetsző, igen 
apró hólyagocskák borítják, amelyektől a levél bőre szemcsésen 
fénylik. Ezzel híven utánozza a körülötte heverő gránitkődarabok 
tompa csillogását. Fénylő rózsaszín virága a növényhez képest 
igen nagy, 6-8 cm. 


3. Kövirózsakaktusz (Ariocarpus fissuratus). Ezt a növényt szem- 
ügyre véve nehezen hinnénk, hogy a kaktuszfélék családjába tar- 
tozik. Hazája Mexikó. Majdnem teljesen tövis nélküli hajtásró- 
zsája az curópai kövirózsákat (Sempervivum) idézi. A hasonlóság 
csak látszólagos : e kaktusz levelei teljesen visszafejlődtek, reduká- 
lódtak, és a kurta törzsön spirálisan növő hajtáságak húsosodtak 
el, míg a Sempervivum fajoknál a pozsgás levelek alkotják a valódi 
tőlevélrózsát. A kövirózsakaktusz nagyobb része a föld alatti, 
húsos répagyökér, ezen ül a lapos hajtáskoszorú. Közepéből nönek 
és terülnek szét az új hajtások, mig az alsók folyamatosan szárad- 
nak le. Az évi növekedés mértékének megfelelően a répagyökér 
egyre mélyebbre nyomul a talajba, miközben a hajtásrózsa mindig 
szorosan simul a talajra. 

VII. tábla 


Kaktuszok. A kaktuszokkal a sorozat egy korábbi kötete bővebben 
foglalkozik. Itt most néhány olyan fajt mutatunk be, amelyek 
a pozsgás életformán kívül isalkalmazkodtak környezetük mostoha 
életfeltételeihez. Ezek a kaktuszok Dél-Amerika több ezer méter 
magas hegyvidékein élnek, ahol a vízhiányon és az erős lehülése- 
ken kívül a túl sok ibolyántú is próbára teszi 
a növényeket, Ez a sugárzás — védekezés hiján — komoly égési 
sebeket okozna a növényeken. 


1. Csokoládékaktusz (Copiapoa dura). A kis termetű, kb. 15 cm 
magas kaktusz Észak-Chile hegyvidékein él. Sötétbarna színét 
a fényelnyelő festékanyagok okozzák, amelyek a sugárzás ellen 
termelődnek a bőrszövetben. Ily módon más kaktuszfajok is véde- 
keznek. (Gondoljunk csak a magunk nyári napozásaira! Napbar- 
nított színünk sem egyéb, mint bőrünk védekezése az erős napsu- 
gárzás ellen.) 


2. Hajas oszlopkaktusz (Oreocereus hendriksenianus). Az erős 
UV-sugárzás ellen más módon óvja meg magát az Észak-Argen- 
tínától Dél-Peruig elterjedt, 1 m magas, telepeket alkotó kaktusz. 
Töviseinek egy része hosszú, levegővel teli szörökké alakult, amely 
sűrű hajként fedi a növényt. Ez a fényvisszaverő bunda hőszige- 
telő is: kiegyenlíti a magashegyi klímára jellemző igen erős napi 
hőmérséklet-ingadozást. 


3. Kék oszlopkaktusz (Azureocereus hertlingianus). Közép-Peru 
magasföldjein 8 m magasra növő kaktusz. Névadó kék színét 
a bőrfelület viaszrétege okozza. A kék szín fokozza a fényvissza- 
verődést a káros hullámhossztartományban. A viasz egyben 
gátolja a túl erős párolgást, ami a magashegyeken nagyobb fokú, 
mint az alföldeken. Fehér, 5 em átmérőjű virágai az idős példá- 
nyokon több méter magasban nyilnak. 

VIII. tábla 


77 SZAT GEZZASZ 


LELEMÉNYES MEGPORZÁSÚ NÖVÉNYEK 


Egyetlen növény számára sem elegendő, hogy jó élőhelyre kerül- 
Jön. Hiszen ar egyed nőhet akármekkorára, élhet akármilyen pom- 
Pás életkörülmények között, ám ha szaporodni nem tud, akkor 
a legedzettebb /aj is kipusztul. Mivel a természetes növénytársu- 
lásokban egyidőben mindig sokféle növény virágzik, a megporzó 
rovarokat ügyesebben csalogató virágok nagyobb eséllyel, ered- 
ményesebben tarthatják fönn fajukat. 


1. Magcsákó (Dryas octopetala). A rózsafélék családjának sark- 
vidéki és magashegységi képviselője. E törpecserje 3-4 em átmé- 
rőjű virágait mindig a nap felé fordítja, s a fehér szirmok valóságos 
Parabolatükörként gyűjtik össze a napsugarakat. Ily módon a v 
rágkehely hőmérséklete akár 15 "€-kal is magasabb lehet, mint 
a környező levegőé, ezért szívesen tanyáznak benne a rovarok, 
s közben a megporzást is elvégzik. 


Az orchideák családjába tartozó bangók (Ophrys fajok) virágainak 
mézajka megdöbbentően hasonlít némelyik rovarfaj (poszméhek, 
más vadméhfajok) nőstényére, olyannyira, hogy a hímek össze is 
tévesztik azzal. Ám a párt kereső hím a nőstényt elsősorban nem 
alakjáról, hanem speciális, a fajra jellemző illatáról ismeri föl. 
A megtévesztés tökéletes, mert a virág is termel ilyen illatanyagot. 
Ha egy , szerencsés" hím rátalál a virágra, izgatottan párosodni 
próbál vele, s eközben elvégzi a megporzást. 


2. Rovarbangó (Ophrys scolopax) és változatai. Dél-Európában 
él, Portugáliától Görögországig. Virága 2-3 em. 


3. Portugál bangó (Ophrys speculum ssp. lusitanica). Szintén 
mediterrán növény, hazája az Ibér-félsziget. 

Táblánk növényei mind a selyemkőrőfélék családjába tartoznak. 
Ők látszólag , terített asztalt" kínálnak az elhullott állatok húsára 
Petéző döglegyeknek. Virágaik ugyanis rothadó dögszagot árasz- 
tanak. A döglegyek örömmel rakják petéiket a vélt finom falatra. 
A kikelő nyüvek élelmet keresve ide-oda mászkálnak a virágon, 
miközben beporozzák ; végül élelmet nem lelve, éhen pusztulnak. 
Ha a beporzás késik, egy-egy virág akár 6-8 napig is viríthat 
Alkonyatkor a legyek nyugovóra térnek — ekkor a virág is abba- 
hagyja a bűzölgést. Ezek a fajok nemcsak szagukkal, hanem cégér- 
ként kiterülő, sötét hússzínű virágaikkal is felhívhatják magukra 
a döglegyek figyelmét. 


1. Edithcolea grandis. Kelet-afrikai növény, amelynek 30 cm ma- 
gas, négyélű hajtásai súrún sarjadzanak, nagy telepeket alkotnak, 
Virága 15 cm átmérőjű. Hazájában alacsony bokrok védelmében 
él, a tűző napot nem szereti. 


2. Brachystelma foetidum. Hazája Dél-Afrika, Fokföld. Öklömnyi 
gumója mélyen a föld alá húzódik, és minden évben arasznyi 
szárat hajt. Másfél cm-es leveleit szőrbunda védi a tűző naptól. 
Vírágzás és termésérletés után a hajtás elszárad, a növény vissza- 
húzódik a talajba. Latin neve , illatára" utal: főetidum — bűzös. 


3. Nagyvirágú zápcsillag (Decabelone grandiflora). Botsívana 
(Becsuána-föld) a hazája. Virágait a 10 cm magas szártagok ti 
ől hozza. Nevét is erről kapta: grandiflora — nagy virági 


A , magy" jelző inkább a pártacső hosszára vonatkozik , amely 14cm 
hosszú is lehet, míg átmérője csak 4-5 em. 


4. Apró dögvirág (Caralluma retrospiciens). Délnyugat-afrikában 
élő, alacsony, gyepalkotó faj. Tömegével hozza apró virágait, ame- 
lyek valóságos gömböt alkotni: elnyílt virág helyén nyom- 
ban új bimbó feslik ki, így ez a gömb a virágzás végéig teljes. 

E virágok tartályos csapdává alakultak, amelynek aljában meg- 
termékenyítésre várakozik a bibe. Ha egy kis rovar enged a szép 
virág csábításának, és bemászik a pártacsőbe, onnan már nincs 
visszaútja. A cső belső falát ugyanis lefelé meredő, sűrűn álló ser- 
teszörök borítják, amelyek a befelé mászó rovar előtt könnyen 
elhajlanak, ám a visszafelé mászónak mereven ellenállnak. Így 
csak egyfelé vezet az út: lefelé a bibéhez. Ha a rovar a tartály 
aljában forgolódva már rákente a virágport a bibére, a serteszőrök 
elhervadnak, és szabaddá válik a kivezető út. 


1. Buzogányos gyertyavirág (Ceropcgia haygarthii). A dél-afrikai 
Natalból származó selyemkóróféle. Lecsüngő szára 4-6 mm átmé- 
röjű, I m hosszú, a pártacső 2-3 em. A kis buzogány fehér pihe- 
koszorúja a légmozgások hatására állandóan libeg: ezzel hívja 
fel magára a rovarok figyelmét. 


2. Ejtőernyős gyertyavirág (Ceropegia sandersonii). Az előző faj 
rokona, de szára valamivel erőteljesebb a másikénál. Virága is 
nagyobb, a virág ejtőernyőre hasonlító széles teteje 7-8 em. 


3. Csavart gyertyavirág (Ceropcgia ballyana). Kenyai (kelet- 
afrikai) faj. Ujjnyi vastagságú csüngő szára 3-4 m hosszú, virága 
12 cm. A virág csavart szirmú felső része a rovart mintegy beve- 
zeti csigavonalban a csapdába. 


4. Rojtosszélű farkasalma (Aristolochia fimbriata). Hazája Dél- 
Amerika. A farkasalmafélék egész világon elterjedt családjába 
tartozik, A 20 cm átmérőjű virág rojtos címpái folytonos mozgá 
sal-lebegéssel csalogatják a megporzó rovarokat, 


5. Óriásvirágú farkasalma (Aristolochia grandiflora). A Köz. 
Amerikában honos növény hatalmas virága fél méter átmérőjű. 
A virág hossza elérheti az egy métert, súlya a másfél kg-ot is. 

XI. tábla 


ELTÉRŐ TÁPLÁLKOZÁSÚ NÖVÉNYEK 


A növények zöld színét a klorofillfesték okozza. Eg 
teljesítményre képes ez az ágban: a napfény energi. 
vetlenül kémiai energiává tudja alakítani, és megkötni olyan 
vegyületek formájában, amelyeket már a többi élőlény is felhasz- 
nálhat. A zöld növények eme jellegzetes táplálkozásától eltérő 
táplálkozású növények viszont éppúgy kész szerves anyagokat tud- 
nak csak felvenni, mint az állatok. Zöld festékanyaguk, klorofill- 
juk nincs, vagy csak kevés a teljes ellátásához. 

Korhadéklakók. Ezek a virágos növények teljes tápanyagszükség: 
letüket elhalt élőlények maradványainak lebontásából fedezik, 
klorofillt nem tartalmaznak. A tápanyagfelvételt azonban nem 
képesek egyedül megoldani: egész életükben bizonyos gombafa- 
jok segítségére szorulnak, amelyek lebontják számukra a korha- 
dékot. Ezt a jelenséget — a kétféle élőlény állandósult, hasznos 
együttlétét — szimbiózisnak nevezzük. 


1. Bajuszvirág (Epipogium aphyllum). Európa nedves, árnyékos 
erdeinek korhadékán élő ritka kosborféle (orchidea). 15-20 em-re 
növő hajtásain nincs lomblevél, csak színtelen pikkelylevelek. 


2. Madárfészek (Neottia nidus-avis). Ez is európai, de jóval gya- 
koribb kosborféle. A 30-40 cm magas, klorofilltalan növény lomb- 
levelei — feladatuk nem lévén - pikkelylevelekké redukálódtak. 
(L. Vadvirágok 2., 26. o.) 


3. Fenyőspárga (Monotropa hypopitys). Az ÉNY-Európában 
elterjedt, ritkábban hazánkban is megtalálható faj a körtikefélék 
családjába tartozik. Alacsony, boszorkánygyűrűben élő növény. 
Gyökereit teljesen körülfogja a gombafonalak szövedéke, a micé- 
lium-köpeny. E gomba közben a fenvőfával is szimbiózis-partner. 

Gombák. A gomba szó hallatára általában csak a kalaposgombák 
jutnak eszünkbe, pedig a gombák számtalan alakban az életnek 
majd minden területén előfordulnak. A kórokozó, élősködő gom- 
bákkal szemben a korhadékbontó gombák más növények létfel- 
tételeit teremtik meg. Mind klorofill nélküli, virágtalan, spórával 
szaporodó növények. E táblán a köznapi, megszokott gombakép- 
től eltérő külsejű gombákat mutatunk be. 


1. Szoknyásgomba( Dictyophoraindusiata). Hazája Brazília. Fiatal- 
korában az egész gomba gömb alakú burokban, úgynevezett 
boszorkánytojásban helyezkedik el, a fátyol több rétegben van 
összehajtogatva. Nedvesség hatására a boszorkánytojás belseje 
megduzzad, burka fölreped. Ekkor a gomba a magasba emelke- 
dik, és a fátyol kiterül. Ilyen alakjában csak néhány óráig marad 
meg, a levegőn csakhamar ragadóssá válik, mint a mi szömörcsög 
gombánk, elfolyósodik és összeesik. Kellemetlen szagával dö 
legyeket csalogat, ezek széthordják a gomba süvegéről a ragacsos, 
sötét, dögszagú, spóratartalmű váladékot, a glebát. 


2. Piros kosárgomba (Clathrus ruber). Ez az Indiában és Japánban 
honos gomba szintén boszorkánytojásból ,kel ki". Ennek a spó- 
ráit is dögevő rovarok terjesztik, amelyeket erős dögszagával és 
hússzínű termőtestével csalogat. 


3. Korallfejű gomba (Kalchbrennera corallocephala). Ez az afrikai 
gombanemzetség Kalchbrenner Károly magyar gombakutató 
nevét örzi. A 20 cm magas, belül üreges-szivacsos tönkű, korall 
szerű gombát első felfedezői virággomba néven is emlegették. 


4. Lámpás kigyógomba (Mycena lux-coeli). Japánban él. Napvi. 
lágnál jelentéktelen, köznapi külsejű, aprócska gombának tűnik. 
Éjszaka azonban zöldeskék, hideg fénnyel világít, foszforcszkál. 
Már féltucatnyisgomba fénye olyan erős, hogy irni lehet mellette. 

Élősködők. A par: 
keréből vagy s: 
lékot. Mivel minden tápanyagot készen kapnak, nincs szükségük 
bonyolult önfenntartó szervekre, így a fajfenntartó szervek (virág, 
termés) kivételével egész szervezetük erősen redukálódott. Levele- 
ikben nincs klorofill, többnyire fakó színűek. 


ta (élősködő) növények más növények győ- 


1. Közönséges aranka (Cuscuta curopaca). Hazánkban is élő szu- 
lákféle. Első pillantásra inkább összegubancolódott cérnának 
tűnik, amelyet mintha rádobtak volna a gazdanövényre (képün- 
kön cgy pirosló herére). Csak a frissen kikelt csíranövénynek van 
győkere, annak is csak addig, míg rá nem talál a gazdanövényre. 
Nyomban rácsavarodik, szívói áttörik a gazda bőrszövetét, egé- 
szen a szállítószövetekig hatolnak, s megkezdik a táplálkozást. 
Egyetlen arankanövény hossza több száz méter is lehet. Sokféle 
növény élősdije, jelentős mezőgazdasági kártevő. 


2. Fehér vajvirág (Orobanche alba). Délnyugat-európai,de hazánk- 
ban is előforduló szádorgóféle. Kizárólag néhány ajakos virágú 
fajon, főleg kakukkfüvön élősködik. Az arasznyi növény magvai 
csak akkor csíráznak, ha a gazdanövény gyökere a közelükbe ér. 
Mikor már szoros kapcsolatba került a gazdanövénnyel, akkor 
fejleszti ki virágzó hajtását. 


3. Pireneusi vicsorgó (Lathraca clandestina). Ez a tátogatófélék 
ládjába tartozó faj a délnyugat-európai nyárfafélék gyökerén 


élősködik. Több tenyérnyi tömött foltban nő, 8-13 cm magas. 
Szívógyökereit a gazdanövény vízszállító szöveteihez kapcsolja. 


eges-szívacsos pikkelylevelein számos vízkiválasztó sejt van. 
Ezek párologtatása megnöveli a parazita szívóerejét, amelynek 
nagyobbnak kell lennie a gazdanövényénél, hogy attól a táplálé- 
kot fölvehesse. 

1. Lophophytum mirabile. A Balanophora-félék családjába tartozó 
gyökérélősködő. Ha magja hüvelyesek gyökerének közelébe jut, 
kihajt, és kis gumóvá fejlődik, ami a gyökeret nyeregszerűen kör- 
befogja. Ezután olyan anyagokat juttat a gazdanövénybe, amelyek 
a gyökérszöveteket burjánzásra serkentik, és szállítónyalábokat 
eresztenek a parazita gumójába, így kapcsolja be magát a gazda- 
növény tápanyagellátásába. A Brazíliában élő növény gumóinak 
súlya olykor elérheti a 16 kg-ot is. Virágos hajtásai föleg eső után 
bújnak elő. A fenyőtobozhoz hasonló virágzat felső kétharmadá- 
ban porzós, alsó harmadában termős virágok nyílnak. 


2. Scybalium fungiforme. Az előző faj rokona, életmódja is 
hasonló. Virágai a gumó belsejében fejlődnek ki, majd a kérget 
áttörve bújnak ki a talajból. A virágzati tengely teteje úgy kiszéle- 
sedett, hogy szinte kalapos gombának látszik. 


3. Langsdorffia hypogaea. Fikuszok és pálmák gyökerein élősködő 
Balanophora-féle. Hazája Mexikó és Dél-Amerika. Itt a hűvösebb 
hegyvidéki régiókban él, 2000 m magassági 


4. Máltai gomba (Cynomorium coccincum). A Kanári-szigetektől 
Elő-Ázsiúig honos vízilófark-féle. Parazita életmódja miatt a szer- 
vezete annyira leegyszerűsödött, hogy inkább gombára, mintsem 
kétszikű növényre emlékeztet. Gyökérparazita. Vízszintesen ter- 
jedő gyöktörzse keres érintkezést a gazdanövénnyel. A csatlakozás 
helyén fejlődik a virágos hajtás. A piros buzogányvirágzatban 
vegyesen nyílnak a porzós és a termős virágok. Nem válogatós: 
sokféle. gazdanövényre. (mirtusz, fészkesvirágúak, füvek stb.) 
telepszik. Képünkön galajon élősködik. Virágját vérzésesillapító- 
nak tartották a keresztes hadjáratok korában. 


32 


XV. tábla 


1. Nuytsia floribunda. Délnyugat-Ausztrália száraz vidékein élő 
fagyöngyféle. A legnagyobb termetű élősködő növény, 12 m ma- 
gasra is megnőhet. Gyökérparazita. Nagy területet behálózó gyö- 
kercin szívókorongokat növeszt, ezekkel szívja el más növények 
gyökerciből a vizet. Levelciben van klorofill, ezért a gazdanövény- 
ből csak vizet és ásványi sókat vesz fel. Ezt a fagyöngyfélékre jel- 
lemző életmódot félparazíra táplálkozási módnak nevezik. A: 
iai neve karácsonyi fa: karácsonykor bontja ki dús virágzatban 
álló, aranysárga virágait. 


2. Apró fagyöngy (Viscum minimum). Az 1-2 cm-es növényke 
a legkisebb fagyöngy. Dél-Afrikában él, a pozsgás kutyatejfélék 
(Euphorbiák) élősdije. Egész életében a gazdanövény belsejében 
lakik. Néhány sejt vastagságú hajtásfonalai behálózzák a gazda- 
növény kérgét és kéreg alatti szöveteit, behatolnak a bélszövet 
víz- és tápanyag-raktározó sejtjeibe is. Gyökere persze nincs. Ha 
a hajtásszálak belülről elérik a gazdanövény bőrszövetét, azt 
áttörik, és napvilágra bújnak igen apró, 1-2 mm-es virágai. A ké- 
pen bogyóforma áltermései láthatók 


3. Óriás bűzvirág (Rafflesia arnoldii). A Maláj-félszigeten élő 
Rafflcsia-féle. Az ottani szölőfélék gyökereit fertőző exdoparazita 
(belső élősködő). Maga a növény csak vékonyka sejtfonalakból 
áll, ezek hálózzák be a gazdanövény gyökérszöveteit. A gyökér 
kérge alatt fejleszti ki bimbókezdeményeit, ez áttöri a kérget, 
a talajt, és a felszínen káposztafej nagyságúra nő. A kinyilt virág 
átmérője a növényvilágban a rekordot tartja: elérheti az 1 métert 
is! Kétlaki növény, A termős példányok (2) bibéi a központi 
korongpajzs felületén kis bunkóforma nyúlványként jelennek meg, 
mig a porzós virágokban a portokok a pajzs lehajló pereme alatt, 
a fonákon helyezkednek el. Átható dögszagát 100 méterről is meg 
lehet érezni. Döglegyek porozzák be. 
a 

XVI. tábla 


— EE et tt 


Ltd at CÍ ÁT, ha 


Rovaremésztő növények. Ha növények táplálkozásáról csik szó, 
nemigen jut eszünkbe olyan, az állatvilágban megszokott jelenség, 
mint az evés vagy az emésztés. Az alábbi növényekről bátran 
állíthatjuk: a növényi asszimiláció mellett állati módon is táplál- 
koznak. Ezek a fajok olyan sovány, többnyire tőzeglápi talajon 
tenyésznek, ahol a növények számára létfontosságú nitrogénvegyü- 
letekből csak igen kevés akad. Ilyen élőhelyeken ősidők óta a rova- 
rok jelenthették a fő nitrogénforrást, és csak azok a növények 
tudtak fönnmaradni a törzsfejlődés során, amelyek lombleveleik- 
ből rovarfogó és emésztöszerveket alakítottak ki. Bár különfélék 
eme berendezések, de feladatuk ugyanaz: nitrogént szerezni! 


1. Légyfogó cserje (Roridula dentata). Fokföld hegyvidékein élő 
rózsaféle. Tentákulumai (bunkós mirigyszörök, amelyek ragadós 
váladékot termelnek) rengeteg rovart megfognak, bár rovaremész- 
tő szerepüket még nem sikerült bizonyítani, Hazájában ágait 
kötegbe gyűjtve felakasztják, s légyfogóként használják. 


2. Napkancsó (Heliamphora nutans). Guayanában él, a Sarrace- 
nia-félék ősi tagja. Levelcik keskenyek, a Sarraccnia-féléket jel- 
lemző tömlőképződésnek szinte még a kezdetén tartanak. A töm- 

ílás hegyes csúcsa még csak kis függelék , míg a rend fejlettebb 
fajainál fedővé vagy sisakká alakulva védi a tömlőbejáratot az eső- 
víztől. A kezdetleges tömlőben a folyadékszintet a tetejétől a köze- 
Péig húzódó rés szabályozza. 


3. Villás harmatfű (Drosera binata). A harmatfűfélék családjába 
tartozik, hazája Észak-Ausztrália, 12-15 cm-es leveleit csillogó 
tentákulumok borítják. Ezzel csalogatja a röpködő rovart, mely 
ha rászáll, nyomban odaragad. Erre a szomszédos tentákulumok 
is megmozdulnak , és ráborulnak az áldozatra. Nyomban megindul 
az emésztőnedvek kiválasztása. A rovartcst feloldott fehérjéit is 
a tentákulumok szívják föl. 

XVII. tábla 


1. Bíbor szaracénfű (Sarracenia purpurca). A Sarraceniák család- 
Jába tartozik. Az észak-amerikai Oregon állam lápjaiban, a tözeg- 
mohapárnákon tenyészik. A 30 em hosszú tömlő szegélye és fedele 
messziről piroslik, csalogatva a rovarokat. A szegélyen és a tömlő 
külső falán nektármirigyek is illatoznak csábítóan, A rovaráldo- 
zatnak igen kicsi csak az esélye a menekülésre: először a tömlő 
nyílásánál kezdődő csúszkapályán leszánkázik addig a zónáig, 
ahol a tömlöfalat lefelé irányuló merev szőrök bélelik, s amelyek 
a zuhanó rovar súlya alatt lehajlanak, és elzárják a visszautat 
az áldozat elől. A szörrel borított övezet alatti mirigyek emésztő 
nedvet termelnek. A rovar belepottyan az emésztőtavacskába, 
s rögtön el is merül, mert a folyadék a fehérjebontó enzimeken 
kívül xedvesítő anyagokat (detergenseket) is tartalmaz. 


2. Márványos kancsóka (Nepenthes rafllesiana). Hátsó-India, 
Jáva, Borncó őserdeiben élnek a kancsókafélék. Lomblevelük 
kisebb-nagyobb kancsóvá alakult át. A kancsó élénk színű pereme 
nektárt is termel, logatván a rovarokat, mintha színes virág- 


kehely volna. A rovar a síkos peremen elveszti egyensúlyát, és bele- 
csik a kancsó mélyén 


sszegyűlt emésztőnedvbe. Kievickélni nem 
tud, mert a csúszós viaszréteg egészen a folyadékszintig borítja 
a kancsó belső falát. A kancsóban él egy pókfaj, amelynek nem árt 
az emésztönedv, és a becsalt rovarokból zsákmányol magának. 
A kancsók a levél végén fejlődnek, fedelük csak akkor nyílik föl, 
ha a kancsó már működésképes. Egy-egy kancsó komoly terhet ró 
a levélnyélre: 70 em hosszúra is megnőhet, és kifejlett állapotban 
2/3 részét tölti meg a folyadék. 


3. Csudakancsóka (Nepenthes mirabilis). Levélből formálódott 
kancsójának pereme az előbbi fajénál még mutatósabb. Akár pom- 
Pás virágnak is nézhetnénk. 

1. Sisakos légycsapda (Darlingtonia californica). Kaliforniában 
honos Sarracenia-féle, Levéltömlői elérhetik az 1 m magasságot. 
A tömlőbejáratot védő sisak márványozottságát az erek közti, 
levegővel átjárt szövetfoltok okozzák. Áttetsző , ablakok" csalo- 
gatják a talaj közelében repkedő, zümmögő rovarokat. A betévedt 
rovarok a sisak fényes, sima belső felületén megcsúsznak, és bele- 
zuhannak az emésztönedvbe. 


2. Vénusz légycsapója (Dionaca muscipula). A növényvilág egyik 
legnagyobb csodája ez a Dél-Kaliforniában élő harmatfűféle. 
Évente új, tenyérnyi tőlevélrózsát fejleszt, amelynek levelei érzé- 
keny rovarfogó csapdává alakultak át. A levéllemez könyvszerűen 
nyitott, s ha a rászálló rovar megérinti az érzőszöröket, a két levél- 
fél igen gyorsan, 1 mp alatt összecsapódik, sőt a levélszél kar- 
mocskái is, mint az imádkozó ujjak , szorosan összekulcsolódnak. 
Nyomban megindul a rovar lágy részeit feloldó emésztönedvek 
kiválasztása. A fehérjeoldat felszívása után aztán lassan széttárul 
a furcsa levél, újabb zsákmányra várva. Mindezt csak kétszer 
tudja megismételni; harmadszorra is kinyílik, de ingerelhetőségét 
elvesztve, többször már nem képes összecsapódni. 


3. Cephalotus follicularis, A délnyugat-ausztráliai flóra külön- 
legessége ez a lágyszárú, földön ülő, arasznyi kis növény. Minden 
évben új tőlevélrózsát fejleszt. Ennek közepén rendes lomblevelek 
nőnek ; míg a szélső levelekből kis kancsók formálódnak. A fiatal 
kancsók eleinte levél módjára fölfelé merednek. A növekedő és 
emésztőnedvvel lassan megtelő kancsó súlya később lehúzza a le- 
vélnyelet, az meggörbül, és a kifejlett, rovarfogásra kész kancsó 
természetes helyzetbe fordul, fedele fölnyílik. A tömlő viaszos 
pereme síkos, és a befelé görbülő karmocskák sora, mint valami 
drótakadály, tartóztatja föl a bepottyant, és elkeseredetten 
kimászni próbáló áldozatot. 

Ez a táblánk a hazai rovaremésztő növényeket mutatja be. 
1. Kereklevelű harmatfű (Drosera rotundifolia), A harmatfűfélék 
családjának képviselője, tözegmohás lápokon él. A XVII. táblán 
megismert harmatfűhöz hasonló módon táplálkozik. Ezt a növényt 
nem lehet becsapni: hiába tennénk tűpárnaszerű levelére parányi 
kavicsot, fapálcikát, az érintésre odahajló tentákulumok ,csaló- 
dottan" visszahúzódnának. Csak a fehérjetartalm nyagokra ta- 
padnak rá, és kezdik meg az emésztést. Van azonban eg; 
új. amely baj nélkül éldegél a rovarforgó tőlevélrózsán. Bátran 
jár-kel a mirigyszőrök erdejében, és a harmatfű által , ehetetlen- 
nek" minősített hulladékkal táplálkozik. 


2. Lápi hízóka (Pinguicula vulgaris). A kicsi, 2 em széles, 3-4 cm 
hosszú levelű renceféle mirigyszöreivel fogja az apró rovarokat. 
A foglyul ejtett rovarra a levélszél rápöndörödik, így nagyobb 
felületen tudja felszívni a rovartest feloldott fehérjéit. 


3. Közönséges rence (Utricularia vulgaris). Víz alá merült, lebegő 
életmódot folytató renceféle. Csak virágz: dugja ki a víz fölé; 
gyökere nincs. Arasznyi mélységben vízszintesen szétterülő, 30- 
40 cm-es hajtásain a vékony levélsallangok hónaljában 3 mm-es 
hólyagcsapdák fejlődnek. Az apró hólyag fala szinte kiszivaty- 
tyúzza a bennlevő vizet, és egy pici csapóajtó megakadályozza, 
hogy újra megteljen a csapda. Ha a csapóajtó előtti érzőszőröket 
valami apró állat (pl. vízibolha) megérinti, az ajtócska kicsapó- 
dik, és a benti vákuum szivására beáramló víz magával sodorja 
az áldozatot. Az ajtó becsukódik, s megindul az emésztés. (L. Vad- 
virágok 2., 50. 0.) 


4. Aldrovanda (Aldrovanda vesiculosa). 15-20 em magas harmat- 
füféle. Leveleinek hossza másfél em lehet. Az apró víziállatokat 
a Vénusz légycsapójához hasonló berendezéssel fogja, sőt a csapda- 
levél két fele még gyorsabban csapódik össze. 

SZIMBIONTÁK - HANGYÁKKAL 


1. Hangyavár (Hydnophytum formicarium). A galajfélékhez tar- 
tozik, hazája a Maláj-félsziget. A sziklalevelek alatti szárrészből 
üreges gumó fejlődik, amibe hangyák költöznek. Ha más rovar 
a jó falat reményében a gumóhoz közelít, elősereglenek a táma- 
dásra kész hangyák, s cserébe a lakásért, megvédik a növényt! 


2. Szarvasmimóza (Acacia cornigera). ,.Mimóza"-virágzatú, fás 
növény, Közép-Amerikában él. Egy e fán lakó hangyafaj a levél- 
nyél mirigyeinek váladékával táplálkozik. Ezek a hangyák nem- 
csak más rovaroktól védik meg , kenyéradójukat", hanem a fa- 
törzs környékét is kigyomlálják, ami igen fontos a mi fényigényes 
növényünk számára. Árnyékban ugyanis csak gyengén növekedik, 
és virágozni, magot érlelni alig képes. 


3. Cecropia adenopus. Dél-Amerikában honos, az eperfafélék csa- 
ládjába tartozik. Ürexes szárán a csomók alatt ritkább szövetű, 
, félkész bejáratok" képződnek. Bizonyos fajú hangyák ezeken 
a helyeken rágják át a szárfalat, beköltöznek , majd a szárcsomók 
válaszfalait áttörve. hosszú közlekedőfolyosót alakítanak ki. 
A levélnyél tövében a gyantát, nyálkát fogyasztják, Cserében meg- 
védik a növényt a levélvágó hangyáktól. 


4. Hangyagomba (Rozítcs gongylophora). Ez a gomba viszont 
a levélvágó hangyákkal él oly szoros szimbiózisban, hogy nélkülük 
életképtelen lenne. A hangyák a lenyirt levéldarabkákból a föld 
alatt korhadó gombaágyat készítenek, s ezt beoltják a gomba- 
spórával, akár a mi csiperketenyésztő pincéinkben. A gombate- 
nyésztő kamrák hőmérsékletét és páratartalmát szellőztetéssel sza- 
bályozzák. Az ágyáson fejlődő gombatermőtesteket fogyasztják 
m a hangyák. 

XXI. tábla 


ELEVENSZÜLŐK 


Akadnak a növényvilágban olyan fajok, amelyek szabályszerűen 

irágzanak, és csíraképes magot érlelnek, emellett rügyekből kész, 
leveles-gyökeres kis utódokat is nevelnek. Fz a vegetatív szaporo- 
dás fejlett formája, amit a közhit ,elevenszülésnek" tart. 


1. Kalanchot daigremontiana. Madagaszkár szigetén élő, pozsgás 
levelű varjúhájféle. Az 1 m magasra is megnövő, fényigényes 
növény levélszélein fejlődnek az aprócska újoncok. Levelük, sót 
a gyökerük is még az anyanövényen alakul ki, A levélkékben táp- 
anyagtartalék halmozódik fel, ebből napokig tud táplálkozni a 
növényke, amikor a talajra hull, s amíg meggyökeredzik. 


2. Kalanchot tubiflora. Madagaszkári varjúhájféle, amely szintén 
1 m magasra nő. Hengeres leveleinek a végén nevelődnek a kis 
sarjnövények, de sokszor a száron, sőt a virágok között is. 


3. Gumós perje (Poa bulbosa f. vivipara). Kozmopolita, azaz az 
egész világon elterjedt pázsitfűféle. Hazánkban is gyakori réteken, 
legelőkön. Mintegy 30 em magas. A virágzat levelesedik el, ebben 
az egyes virágok helyén tör elő egy-egy új növényke. 


A mangrovék a trópusi tengerpartok árapály övezetében élő 
lélegzőgyökeres fák. A valódi elevenszülést ezeknél a mangrove 
életmódú növényeknél találhatjuk. A  vasfűfélék családjába 
tartozó, 3-5 m magas. 


4. Avicennia nitida szintén elevenszülő mangrove. Termésében 
egyetlen mag van, amely még az anyanövényen kicsírázik. A mag 
tápszövetének egy nagyméretű sejtje fonalakat fejleszt a csíra- 
növényben, így annak minden fejlődő szerve jó tápanyagellátásban 
részesül. Képünkön a 4/a Avicenna officinalis újszülöttje látható. 

XXII. tábla 


Táblánkon mindenféle trópusi növényfurcsaságot gyűjtöttünk 
össze. 

1. Ezüstháló (Fittonia verschaffeltii). Peru trópusi őserdeiben élő 
akantuszféle, A több koronaszintű, sűrű őserdők aljára csak na- 
gyon kevés fény hatol le. Ezt a kevés fényt hasznosítják az 5-6 em- 
cs levelek felületén levő kovakristályok. Apró gyűjtőlencseként 
működve, az asszimiláló sejtekre vetítik a fényt. 


2. Csíkos levélcsillag (Cryptanthus zonatus). Braziliai ananászféle. 
A szárazabb, ritkás trópusi erdőkben, talajon, sziklán, sőt kidőlt 
fatörzseken él. Alacsony levélrózsáját 15-20 cm-es, merev, kemény 
levelek alkotják. A levelek színét sávosan borítják a pikkelyszörök, 
amelyekkel a növény képes felvenni a levegő vízpáráját. A levél- 
fonákot teljesen ellepik a szívópikkelyek , amelyek a talaj párolog- 
tatását hasznosítják. 


3. Szemérmes mimóza (Mimosa pudica). Eredetileg csak Amerika 
trópusain volt őshonos, ma már minden hasonló éghajlatú terü- 
leten meghonosították. Szárnyalt levelei ingerelhetők. Ha inger 
éri levelét, a növényvilágban szinte egyedülálló sebességgel 1/8 mp. 
alatt összecsukódnak a levélpárok, sőt erősebb ingernél a mozgás 
a többi levélre ís átterjed, s a levélnyél is lekornyad. 15-20 perc 
alatt a levelek újra kinyilnak, és lassan eredeti helyzetükbe emel- 
kednek. A pillangósok családjába tartozik. 


4. Titánbuzogány (Amorphophallus titanum). Szumátrai konty- 
virágféle, virágzata a legnagyobb a világon: csaknem 2 m magas! 
Gumója elérheti az 50 cm-es átmérőt és a 30 kg-os súlyt is. A gumó 
évenként csak egy levelet növeszt, igaz, az 3 m hosszú, és 5 m-es, 
karvastagságú levélnyél hordozza. Az óriási levelet és a virágzatot 
a gumó egyetlen csepp víz nélkül, a felhalmozott tápanyagkészlet- 
ből fejleszti. A hatalmas torzsavirágzat alján vannak az egyivarú 
virágok; a felső rész csak a megnyúlt tengely, nincs rajta virág. 

XXIII. tábla 


EPIFITON (FÁNLAKÓ) NÖVÉNYEK 


A trópusi őserdők dús lombja alatt, a talaj közelében örökös fól- 
homály uralkodik. A lágyszárúak egy része vagy aránytalanul 
megnyurgult, s hosszú száron kúszik a fény felé: ez a lián, vagy 
a fák törzsére, ágaira telepedett fel, hogy elegendő világossághoz 
jusson. Elvesztvén teljesen kapcsolatát a földdel, áttért a fánlakó 
életmódra, ez az epifiton. 


1. Vékonyágú vesszőkaktusz (Rhipsalis cassutha). A Rhipsalisok 
a kaktuszfélék családjának fán élő, ősi típusú tagjai. Ez az egyetlen 
kaktusznemzetség, amely Amerikán kívül Afrikában és Sri Lanka 
(Ceylon) szigetén is honos. Hazájában a félárnyékos helyeket ked- 
veli, ott hatalmas bokrokká fejlődik a fák ágain. Virágai kicsinyek. 


szőkaktusz (Rhipsalis houlletiana). A ,,világ- 
ok brazíliai faja. Hazájában 2 m-t is elérő, 
levélszerűen lapos szárakat fejleszt. Léggyökereivel veszi fel a leve- 
gőben levő vízpárát. Télen virit. 


3. Szakállbromélia (Tillandsia usncoidcs). Ez az ananászféle az 
Andok és Közép-Amerika csapadékos vidékein honos. Moha, 
zuzmó módjára, úgyszólván a levegőből él. 2-3 m hosszú, vékony- 
ka, elágazó hajtásait szívópikkelyek borítják, amelyekkel képes 
a levegő vízpáráját felvenni. Ez a növényi ,lószőrgubane" oly 
nehéz lehet, hogy súlya alatt a telefondrót is leszakad, ha rátelep- 
szik. Floridába is behurcolódott, ott spanyol szakállnak hívják. 


4. Gombócbromélia (Tillandsia bulbosa). Ananászféle. Elterjedése 
megegyezik az előző fajéval. Az egész növény ezüstöskék színű 
a leveleit borító nedvszívó pikkelyszőröktől. Az elhúsosodott 
levéltövek szorosan egymásra simulva alkotják a , gombócot". 

1. Csíkolt lándzsarózsa (Acchmea fasciata). A broméliafélék csa- 
ládjába tartozik, őshazája Brazília. Ma már nálunk is jól ismert és 
elterjedt szobanövény. 5-6 em széles, 40 em hosszú levelei levél- 
rózsában állnak, s a levelek egymásra simuló alsó fele tölcsérforma 
vízgyűjtő tartályt, ,ciszternát" alkot. Mivel gyengén fejlett gyöke- 
rei nem tudják elegendő vizzel ellátni, a növény a levelekről l1e- 
csurgó és a ,cis összegyűlő vizet is felszívja. A levél- 
tölcsér közepéből emelkedik magasba a virágzat. A virágok kékek, 
elnyílva pirosak. Virágzás és magérlelés után az anyatő elpusztul. 


2. Ablakos pikkelyvirág (Vriesia fenestralis). Szintén dél-ameri 
elterjedésű broméliaféle. Fánlakó életmódja kényszerítette az idő- 
szakos vízhiány leküzdésére: tölcsért alkotó tőlevélrzsája átala- 
kult vízgyűjtő tartállyá. A ritkásabb trópusi erdők magasabb ré- 
gióiban, a talajtól 25-35 méterre él a fák ágain. Tőlevelein a vízdús, 
áttetsző ablakocskák átengedik a fény- és hösugarak nagyobb 
részét, s az erős napsütésben ezzel megvédik a leveleket a fölhevü- 
léstöl. Így kisebb a párologtatás, kevesebb a vízveszteség is. 


3. Dischidia rafflesiana és 4. D. imbricata, Mindkét faj a selyem- 
kórófélék családjába tartozik. Hazájuk Dél-Amerika, E növények 
levelei alul zárt, felül nyitott vízgyűjtő hordóvá alakultak. Ha 
a tömlők megtelnek esővízzel, a növény gyökereket növeszt a saját 
levéltartályába, s ebből fedezi egész vízszükségletét. A vízszívó 
járulékos gyökerek elfonnyadnak, ha a tartály kiürül, ezért a nö- 
vény minden esőzéskor újrafejleszti őket. A valódi gyökereket 
— a Dischidia kúszó, fákra kapaszkodó életmódja miatt — csak 
rögzítésre használja. 

Páfrányok. Az ősvilági élet képviselői a mai növényvilágban. 
Az első szárazföldi leveles növények : kezdetleges páfrányok meg- 
kövesedett maradványai (fossziliái) már a földtörténet ókorából 
származó, 500 millió éves rétegekben is előfordulnak. Ivaros 
szaporodásuk az előtelepek fonákán fejlődő ivarszervekben ját- 
szódik le, míg a , felnött" páfrányok ivartalan úton, spórákkal 
terjednek. Rendkívül alakgazdag csoport: apró, mohatermetű 
fajoktól a 20 m magas páfrányfákig minden mérettel találkozunk 
a ma élő fajok közt is. 


1. Madárfészekpáfrány (Asplenium nidus). 1 m-es levelei tekinté- 
lyes méretű ,.bokrot" alkotnak. Fánlakó, azaz epifiton páfrány: 
trópusi fák elágazó hajtásain lakik. Léggyökerei és elszáradt alsó 
levelei szivacsos vízgyűjtő tömeget képeznek. 


2. Tölgylevelűpáfrány (Drynaria  guercifolia). Hazája Délkelet- 
Ázsia. A fánlakó életmód nem jelenti a páfrány számára az egyen- 
letes viz- és tápanyagellátást. Gyökereit főleg kapaszkodásra hasz- 
nálja, ezért a levelek különös munkamegosztásra kényszerültek. 
A növény a lomblevelek mellett öblös köpenyleveleket fejleszt, 
amelyek a fakéregre simulva, maguk alatt összegyűjtik a humuszt 
és a nedvességet. A páfrány a köpenylevelek védelmében felgyülem- 
lett humuszba szívógyökereket növeszt, s így táplálkozik. Nevét 
a humuszgyűjtő levelek alakjáról kapta (guercifolia — tölgylevelű.) 


3. Szarvasagancspáfrány (Platycerium alcicorne). Délkelet 
trópusi őserdeiben él, sokszor a 30-40 m magasságban levő ág- 
villákban. Az állandóan fejlődő új köpenylevelek befedik a régie- 
ket, amelyek lebomlásával humusz képződik, s a növény ebből 
táplálkozik. A korhadó anyagok szivacsként szívják magukba 
a nedvességet, így egyúttal vízzel is ellátják a növekedő páfrányt. 

XXVI. tábla 


ORCHIDEÁK 


A Föld legnépesebb, mindenütt elterjedt növénycsaládja. Mintegy 
22.000 faja ismeretes. A növényvilág szinte valamennyi , különössé- 
gével" dicsekedhetnek. Vannak köztük fánlakók ; jelentős részük 
gombaszimbionta; akadnak kitűnő mimikrijű orchideák. Ráadá- 
sul furfangosnál furfangosabb módon porzódnak meg. 


1. Stanhopea tigrina. Hazája Mexikó. A virág illatos éterikus ola- 
jat termel, ami csak egy bizonyos vadméhfaj himjeit csábítja. 
A hímek (a virágot valószínűleg nősténynek vélvén) nekirepülnek 
a mézajaknak. Az illóolajtól elbódulva végigszánkáznak a csúszda- 
pályán, amelynek végére érkezve, kiszakítják és magukkal viszik 
a ragadós pollen- (virágpor) csomót. 


2. Gongora armeniaca, egy közép-amerikai faj hasonló módon 
szerez a virágpor szállítására , szerelmi postást", De a rovarok itt 
nem az illóolajtól elkábítva csúsznak le a pályán. A virágon 
egyetlen leszállásra alkalmasnak tűnő pont van: a mézajakkal 
szemközti nyúlványon. Ám ez megbillen, mikor rovar száll rá. 
A rovar egyensúlyát vesztve, hanyatt-homlok csúszik le a síkos 
pályán, és viszi végül magával a ráragadó pollencsomót, a polli- 
niumot. 


3. Catasetum fimbriatum, 4. Catascetum barbatum, dél-amerikai 
fajok virágjában a bibeoszlopról két kis serte mered a virág közepe 
felé. Ha a nektárforráshoz igyekvő rovar megérinti az érzékeny 
sertéket, a virág valósággal kilövi a pollencsomagot, s azzal rend- 
szerint telibe találja a gyanútlan rovart. A riadtan fölröppenő 
rovar (hátán a virágporral) csak olyan virágba tud behatolni 
a nektárig, amelyik már korábban kilőtte a pollent. Így mindig 
idegen beporzással termékenyülnek meg ezek az orchideafajok. 

XVII. tábla 


1. Szalagos papucsorchidea (Paphiopedilum philippinense). Ha- 
zája Délkelet-Ázsia. A virágra repülő rovar a papucs síkos széléről 
belecsusszan az üregbe. Itt szőrökkel sűrűn borított lécecskék tere- 
lik az egyetlen kijárat felé. A szabadba csak egy szűk rés nyílik, 
amelyet a portok és a bibekaréj fog közre. A foglyul esett rovarnak 
nincs más választása: át kell préselnie magát a keskeny kijáraton; 
eközben elvégzi a megporzá 


2. Legyes papucsorchidea (Paphiopedilum callosum). Hazája szin- 
tén Délkelet-Ázsia. Virágain sötét, szőrös, légynek látszó szemöl- 
csök sorakoznak. A csapatban élő kis legyek társakat vélnek fel- 
fedezni a szemölcsökben, és odasereglenek. A papucsra szállva 
aztán a fényesen viaszos, csúszós peremről belepottyannak az 
üregbe. További sorsuk már ismeretes, A virág belsejében ugyan- 
olyan berendezések biztosítják a megporzást, mint az előző fajnál. 


3. Ptcrostylis curta és 4. P. baptistü. Mindkét orchideafaj A uszt- 
ráliában honos. Viráguk csaknem teljesen zárt, résszerű nyílások- 
kal, ezért csak egészen apró rovarok látogatják. Amint a kis rovar 
megérinti a mézajkat, az lecsapódik, és a látogatót ketrecforma 
csapdába zárja. Ugyanakkor a virág robbanásszerűen kiszórja 
a púder finomságú virágport, s az rátapad a rovar testére. Ebből 
a virágcsapdából is csak egy kiút van : a rovarnak el kell haladnia 
a bibe alatt, s ekkor akaratlanul is rákeni a virágport. 


5. Cirrhopetalum longiflorum. Délkelet-Ázsiában él. Virága kelle- 
metlen szagot árasztva csalogatja a döglegyeket. Emelőhöz ha- 
sonló szerkezetű mézajkon landolnak a döglegyek, és elindulnak 
ezen fölfelé. Amint túlmásznak az emelő alátámasztási pontján, 
az átbillen, s a légy fejjel nekivágódik a szemközti porzóberende- 
zésnek. 

1. Cirrhopetalum medusae. Hazája Délkelet-Ázsia. A virágok ol- 
dalsó lepellevelci hosszú, elvékonyodó fonalakká nyúltak, amelye- 
ket már egészen gyenge légáramlás is megmozgat. A sötét lomb- 
háttér előtt libegő, rózsásfehér szálak messziről odavonzzák a röp- 
ködő, nektárt kereső rovarokat. 


2. Oncidium papilio és 3. O. cornigerum dél-amerikai orchideák. 
Igen különös módon biztosítják virágaik megtermékenyítését. 
Termőhelyükön él egy nagyon harcias darázsfaj, amely féltékenyen 
védelmezi területét más darázsfajokkal szemben. Bár a virág nem 
hasonlít a darazsak területi vetélytársára, ha a szél megmozgatja, 
a darázs vakdühvel mégis azonnal megrohamozza. Mértani pon- 
tossággal célozza meg a virág közepét, és kiszakítja a virágpor- 
csomagot. Amikor a szomszédos virág közepét támadja meg 
hasonló módon, 0,5 mm-es pontossággal rakja a bibére a pollent. 


A különös életmódon és a leleményes megporzáson kívül az orchi- 
deák elsősorban egzotikus szépségükkel bűvölték el az embereket. 
Vannak gyűjtők, akik üvegházban nevelik a féltve óvott növénye- 
ket. Régebben valóságos orchideagyűjtő expedíciók indultak a 
trópusi őserdőkbe, s minden orchideavadász abban reménykedett, 
hogy egy-egy különleges fajjal, eddig ismeretlen virágcsodával gaz- 
dagíthatja az európai gyűjteményeket. Végezetül két ilyen, szép- 
sége miatt figyelemreméltó orchideát mutatunk be: 
3. Bulbophyllum grandiflorum. Hazája Délkelet-Ázsia; 

4. Cattleya amethystoglossa. Elterjedési területe: Dél-Amerika 
trópusi őserdői; A Cattleya fajok kedvelt alanyai az orchidca- 
nemesítőknek. Üvegházakban mesterségesen már számos Cattleya- 
hibridet és színváltozatot állítottak elő. 

